Baccara

Baccara on Hispaania vokaalansambel – naisduett, mille moodustasid 1977. aastal Mayte Mateos (sündinud 7. veebruaril 1951) ja María Mendiola (4. aprill 1952 – 11. september 2021).
Duett saavutas kiiresti rahvusvahelise edu debüütsingliga "Yes Sir, I Can Boogie", mis jõudis esikohale paljudes Euroopa riikides ning millest sai kõigi aegade suurima läbimüügiga – üle 16 miljoni eksemplariga – naisansambli esitatud singel.
Edukas järelsingel "Sorry, I'm a Lady" ja Euroopa turnee viisid mitme albumi väljaandmiseni, arvukate teleesinemiste ja dueti valimise Luksemburgi esindajaks 1978. aasta Eurovisiooni lauluvõistlusel lauluga "Parlez-vous français?".
Laul "The Devil sent you to Lorado" on salvestatud kahes versioonis, inglise ja hispaania keeles. Hoolimata sellest, et neil oli Hispaanias, Saksamaal ja Jaapanis märkimisväärne kuulajaskond, ei olnud 1981. aastaks nende disko, popi ja hispaania rahvamuusika segu enam moes ning 1983. aastaks tegelesid Mateos ja Mendiola mõlemad sooloprojektidega.
Olles saavutanud vähe edu sooloartistidena, moodustasid mõlemad lauljad oma duetid. Mõlemad kasutasid ansamblina Baccara nime.
Baccara, kus laulab Mayte Mateos (1983 – tänini).
Viimase 40 aasta jooksul on Mayte Mateos töötanud rohkem kui kümne lavapartneriga. 1990. aastate lõpus tegi Mateos koostööd Austraalia laulja Jane Comerfordiga. 1999. aastal hakkas Mayte Mateos esinema ja muusikat salvestama koos hispaania laulja Cristina Sevillaga.
Lavanime "Baccara 2000" all andsid Mateos ja Sevilla Saksa plaadifirma BMG juures välja räppversiooni "Yes sir, I can boogie '99", milles osales ka ameerika räppar Michael Yuniversal. Järgnes album "Baccara 2000", mis ilmus samuti plaadifirma BMG - RCA kaudu. Albumi produtseeris Thorsten Brötzman , kes on varem klahvpillimängijana 1995. aastal koos Thomas Andersiga käinud turneedel Venemaal ja kes osales aastatel 1992–1997 ansambli Blue System salvestustes.
2004. aasta alguses andsid Mateos ja Sevilla – kes jätsid ansambli nimest ära aastaarvu 2000 ja hakkasid taas laulma Baccara nime all – välja singli "Soy tu Venus" ja osalesid Rootsis toimuval Melodiefestivalil , kus nad saavutasid 7. koha. Hiljem 2004. aastal ilmus Rootsi plaadifirma Lionheart Records kaudu album "Soy tu Venus".
Alates 2005. aastast esines Mayte Mateos laval ja salvestas stuudios koos Paloma Blancoga. 2008. aastal andsid nad välja singli "Nights in black satin" ja albumi "Satin... in black and white" Saksa plaadifirma Edel kaudu. Albumi produtseerisid Ralf Soja ja Frank Dostal, kes olid ka Baccara algkoosseisu kolme esimese albumi produtsendid. Sellest hoolimata ei olnud albumil äriedu.
2018. aastal esinesid Mateos ja Blanco Eestis festivalil "Retrobest".
Pärast pandeemiat on Mayte Mateos esinenud vaid kolm korda: korra 2022. aastal oma kodulinnas Logronos ning 2023. aastal kahel korral Mallorca saarel, kus Mayte Mayteos praegu elab.
Baccara, kus laulis Maria Mendiola (1985–2021).
Maria Mendiola hakkas koos Maryse Pérezega esinema 1985. aastal.
1986. aastal andsid nad ansamblina New Baccara välja singli "Call me up" plaadifirma Sanni Records kaudu. Singli produtseeris Luis Rodriguez, kaasprodutsent Modern Talkingi ja C. C. Catchi produtsent. Sama loo hispaaniakeelsele versioonile "Talisman" kirjutas Mendiola sõnad.
1988. aastal avaldasid Mendiola ja Pérez – ansamblina ikka veel New Baccara nimega – plaadifirma Bellaphon kaudu singli "Fantasy boy". Kaks eespool nimetatud laulu tõid "New Baccarale" suure populaarsuse Ladina-Ameerikas. 
1989. aastal ilmus singel "Touch me", plaadifirmaks taas Bellaphon. Pärast seda loobusid Mendiola ja Pérez eesliitest "new" ja hakkasid muusikat salvestama ja esinema ansamblina Baccara. 
1990. aastal andsid nad välja albumi "F.U.N." plaadifirma Dureco juures. 1993. aastal andis Mendiola's Baccara välja singli "Wind beneath my wings" Briti plaadifirmal "Loading bay". Singlist sai Ühendkuningriigis klubihitt.
2000. aastal andsid Mendiola ja Pérez Baccara nime all välja albumi "Face to face". Mendiola ja Pérez olid 2000. aasta Suurbritannia turnee staarid ning esinesid Londonis Wembley staadionil koos paljude teiste mansamblitega. 
Mendiola ja Pérez käisid Baccarana rohketel kontserdireisidel Ida-Euroopas. 1. septembril 2003 esinesid Mendiola ja Pérez Baccara nime all ka Tallinnas festivalil "Summerstop". 2004. aastal esinesid nad Moskvas toimunud festivalil "Discoteka 80s".
2005. aasta aprillis esinesid nad Briti tõsielusarjas "Hit Me Baby One More Time". 2005. aasta augustis pälvisid Mendiola ja Pérez mälestusmärgi Viini "muusikameilil", selle Hollywoodi stiilis "Walk of the Stars".
2008. aastal oli Marisa Pérez sunnitud terviseprobleemide tõttu lavalt lahkuma. Alates 2011. aastast esineb ja salvestab Maria Mendiola koos Cristina Sevillaga, kes on varem töötanud koos teise Baccara algkoosseisu liikme Mayte Mateosega. 2012. aastal esinesid Mendiola ja Sevilla Baccara nime all festivalil "Legends of Retro FM" Moskvas.
2017. aastal andis Mendiola ja Sevilla Baccara välja singli "Gimme your love", mille produtsent on Luis Rodriguez, plaadifirma "Team 33 Music". Peagi järgnes album "I belong to your heart" . 2020. aastal salvestasid Mendiola ja Sevilla oma vokaaliga uuesti esimese Baccara-hiti "Yes sir I can boogie", mida soovis šoti remiksija George Benson. Singel ilmus pealkirja "GBX featuring Baccara" all.
Maria Mendiola suri 11. septembril 2021 Madridis.
Baccara, kus laulab Cristina Sevilla (2022 – tänini).
2022. aastal otsustas Cristina Sevilla pärast fännide arvukaid taotlusi ja koostööd Maria Mendiolaga sõlmitud lepingute täitmiseks projekti taaselustada. 26. jaanuaril 2022 teatati, et Helen de Quiroga saab Sevilla uueks lavapartneriks. 
De Quiroga on varem töötanud taustalauljana selliste artistidega nagu Alejandro Sanz ja Miguel Boze, osalenud muusikalis "Kassid" ning Disney filmide "Väike merineitsi" ja "Lõvikuningas" hispaania heliribadel. Baccara uue koosseisuga esines esimest korda laval 2022. aasta veebruaris Ukrainas Kiievis.
Juunis 2022 esinesid Sevilla ja de Quiroga Baccara nime all Cristian Diori kruiisikollektsiooni esitlusel Hispaanias Sevillas.
Juulis 2022 esinesid nad Baccara suurimate hittidega festivalil MaDo Hispaanias Madridis, festivalil "Doune the rabbit hole" Šotimaal ja festivalil Guilfest Suurbritannias Guilfordis.
2022. aasta augustis esines Baccara Eestis Küüslaugufestivalil Kuremaal.
Septembris 2022 andsid nad välja digisingli "Don't let this feeling go away" plaadifirma Team 33 Music kaudu.
Oktoobris 2022 esinesid Sevilla ja de Quiroga Baccara nime all Saksamaal Brandenburgis toimunud aedade ja lillede näitusel ning esinesid Hispaanias Madridis Elle Cancer Ballil .
2022. aasta novembris andsid nad Ameerika Ühendriikides kaks kontserti koos Gina T-ga.
Veebruaris 2023 esines Baccara Boliivias Oruros.
2023. aasta mais pühendas ajakirja ELLE Hispaania väljaanne Baccarale neljaleheküljelise artikli. Samal kuul andis Hispaania plaadifirma In Out Records vinüülplaadil välja maksisingli "Don't let this feeling go away", mis sisaldab eespool nimetatud loo pikemat versiooni ning Sevilla ja de Quiroga uussalvestisi New Baccara hittidest "Call me up" ja "Fantasy boy".
2023. aasta juunis esines Sevilla Baccara Lätis Riias toimunud Nostalgia Festil ning USA Texase osariigis Houstonis ja California osariigis San Joses toimunud New Wave Festil.
2023. aasta juulis andis Baccara kontserdi Kasahstanis Uralskis. 2023. aasta augustis esinesid Sevilla ja de Quiroga Baccarana Rumeenias Botosanis kunsti- ja kultuurifestivalil.
Septembris 2023 valis Prantsuse pesuettevõtte ETAM Baccara välja, et esitada oma hitt "Yes sir, I can boogie" Pariisi moenädala ajal toimuval ETAM-i kontsertetendusel. Sellest tegi otseülekande Prantsuse telekanal TCM.
Novembris 2023 esines Baccara veinifestivalil Moldovas Comratis. Samal kuul andis plaadifirma Team 33 Music välja Baccara digisingli "When I'm with you". Detsembris 2023 esines Baccara Tallinnas Õismäel ja Narvas klubis Geneva. 
Jaanuaris 2024 esines andambel Sevilla ja de Quiroga Londonis peamiselt Ladina-Ameerika publikule.
2024. aasta novembris esines Baccara Moskvas festivalil «Retro FM Legendid» ja detsembris andis kontserdi ka Moskvas.